Kongressmen-demokrat Guaydoga kongress Venesuelaga AQSh qo‘shinlarini jo‘natishga ruxsat bermasligini bildirdi

Kongressmen-demokrat Ro Xanna Venesuela muxolifati rahbari Xuan Guaydoni kongress Venesuelaga AQSh qo‘shinlarini jo‘natishga ruxsat bermasligini haqida ogohlantirdi.
"Xuan Guaydo, siz o‘zingizni Venesuela yetakchisi deb e'lon qilishingiz mumkin, ammo AQShning harbiy aralashuvi masalasini siz hal qilmaysiz. Bunga (Venesuelaga qo‘shin jo‘natishga) faqat kongressgina haqli, ammo biz bunday qadam tashlamoqchi emasmiz", - deb yozdi u Twitter sahifasida.
Avvalroq o‘zini mamlakat prezidenti deb e'lon qilgan Venesuela parlamenti spikeri Xuan Guaydo prezident Nikolas Maduroni ag‘darish uchun xorijiy aralashuv ehtimolini istisno etmagandi.
Vakillar palatasida ko‘pchilikni tashkil etuvchi demokratlar Venesuelaga qo‘shin jo‘natishga qarshi chiqishlarini bildirishmoqda.